rejauldu/bengali-wikipedia huggingface dataset:
ওরিয়াকু এনজোকু একজন মার্কিন কর্মী। তিনি প্রজনন অধিকার নিয়ে কাজ করেন। ২০২২ সালে, তাকে ন্যাশনাল নেটওয়ার্ক অফ অ্যাবরশন ফান্ডস এর নির্বাহী পরিচালক হিসেবে নিয়োগ দেওয়া হয়।  এনজোকুর বাবা-মা নাইজেরিয়া থেকে মার্কিন যুক্তরাষ্ট্রে আসেন। শৈশবে, তিনি মিশিগান, ইন্ডিয়ানা এবং কেন্টাকির বোলিং গ্রিনে বসবাস করেছেন। তিনি কেন্টাকি বিশ্ববিদ্যালয়ে পড়াশোনা করেন। সেখানে তিনি নিজেকে কুইয়ার হিসেবে প্রকাশ করেন।  এনজোকু আটলান্টা ভিত্তিক একটি গর্ভপাত তহবিল সংস্থা "অ্যাক্সেস রিপ্রোডাকটিভ কেয়ার-সাউথইস্ট" সহ-প্রতিষ্ঠা করেন এবং নির্বাহী পরিচালক হিসেবে দায়িত্ব পালন করেন।  এনজোকু টাইম ১০০ নেক্সট ২০২২ তালিকায় অন্তর্ভুক্ত হন।  প্রকাশনা      তথ্যসূত্র    বিষয়শ্রেণী:জীবিত ব্যক্তি বিষয়শ্রেণী:১৯৮০-এর দশকের জন্ম বিষয়শ্রেণী:আফ্রিকান-মার্কিন কর্মী বিষয়শ্রেণী:আটলান্টার কর্মী বিষয়শ্রেণী:মার্কিন গর্ভপাত-অধিকার কর্মী বিষয়শ্রেণী:নাইজেরীয় বংশোদ্ভূত মার্কিন নাগরিক বিষয়শ্রেণী:আফ্রিকান-আমেরিকান LGBTQ ব্যক্তি বিষয়শ্রেণী:কেন্টাকি বিশ্ববিদ্যালয়ের প্রাক্তন শিক্ষার্থী
এনাজেনেসিস হচ্ছে একটি বিবর্তনীয় প্রক্রিয়া; যার ফলে কোনো প্রজাতি বিভক্ত না হয়ে ধীরে ধীরে বিবর্তিত হয়। পক্ষান্তরে ক্ল্যাডোজেনেসিস বলতে বুঝানো হয়, নতুন প্রজাতি গঠনের সময় শাখা তৈরী হবে অথবা একটি প্রজাতি বিভক্ত হয়ে একাধিক ভগিনী প্রজাতি বা সিস্টার প্রজাতি তৈরী করবে। অর্থাৎ এনাগনেসিস এবং ক্ল্যাডোজেনেসিস একে অপরের বিপরীত।Futuyma, D.J. (2009). Evolution, 2nd Ed. Sunderland, MA: Sinauer Associates  যদিও প্রজাত্যায়নের মাধ্যমে এনাগনেসিসকে সংজ্ঞায়িত করা যায় না, তবে এনাগনেসিসের সাথে প্রজাত্যায়নের সংযোগ আছে। প্রজাত্যায়নের ফলে যখন নতুন শাখা প্রজাতির সৃষ্টি হয় এবং সেই প্রজাতির বিলুপ্তি বা কোনো নির্বাচনে অংশ না নিয়ে একদিকে ক্রমবিকশিত হয়, তখন সেখানে এনাগনেসিস ঘটে থাকে।Futuyma, D.J., 1987. On the role of species in anagenesis. Am. Nat 130, 465e 473. . .   প্রয়োগ  সামাজিক বিবর্তনের ক্ষেত্রে সামাজিক এনাজেনেসিস সার্বজনীন অথবা বহুল ব্যবহৃত শব্দ হিসেবে প্রবর্তিত হয়েছে। যা সমাজে আন্তঃসম্পর্ক, অভিযোজন, জটিলতা বৃদ্ধি করেছেGrinin, L. E., Markov, A. V., & Korotayev, A. V. (2009). Aromorphoses in biological аnd social evolution: Some general rules for Biological and social Forms of macroevolution. Social Evolution & History, 8(2), 6-50.   সমালোচনা  কিছু কিছু বিশেষজ্ঞ এই ক্ল্যাডোজেনেসিস এবং এনাজেনেসিস উভয় শব্দ ব্যবহারের প্রতিই আপত্তি জানান।  মার্ক এরেসফিস্কি নামক বিজ্ঞানের দার্শনিক যুক্তি দেখান এনাজেনেসিসের ফলাফলই প্যারাফাইলেটিক ট্যাক্সা।   আরো দেখুন   Multigenomic organism   তথ্যসূত্র    বহিঃসংযোগ   Diagram contrasting Anagenesis and Cladogenesis from the University of Newfoundland   বিষয়শ্রেণী:Evolutionary biology terminology
আকিজ আইডিয়াল স্কুল এন্ড কলেজ আকিজ সিটি, অভয়নগর, যশোরে অবস্থিত আকিজ গ্রুপ দ্বারা পরিচালিত শিক্ষাপ্রতিষ্ঠান।   অবস্থান  যশোর জেলার অন্তর্গত অভয়নগর উপজেলার আকিজ সিটি এলাকায় যশোর-খুলনা মহাসড়ক এর পাশে এই বিদ্যাপীঠ অবস্থিত।   ইতিহাস  ২০১২ সালের পহেলা জানুয়ারি আকিজ গ্রুপ এর ব্যবস্থাপনায় যাত্রা শুরু করে এই শিক্ষাপ্রতিষ্ঠান।প্রথমে মাধ্যমিক স্তর পর্যন্ত পাঠদানের সুযোগ থাকলেও ২০১৬ সালে উচ্চ মাধ্যমিক শিক্ষাস্তর যুক্ত হবার মাধ্যমে এখানে কলেজ শাখা চালু হয়। বর্তমানে অধ্যক্ষসহ মোট ২৫ জন অভিজ্ঞ শিক্ষকমন্ডলী দ্বারা বিদ্যাপীঠটি পরিচালিত হচ্ছে।   শিক্ষা কার্যক্রম  ১ম থেকে দ্বাদশ শ্রেনী পর্যন্ত ৭০০+ শিক্ষার্থী এখানে অধ্যয়নরত।মাধ্যমিক ও উচ্চ মাধ্যমিক স্তরের জন্য এখানে বিজ্ঞান বিভাগ ও ব্যবসায় শিক্ষা বিভাগ চালু আছে।  সাধরনত প্রতিমাসে মাসিক পরীক্ষা এবং ৩ মাস অন্তর তিনটি সাময়িক পরীক্ষা হয়ে থাকে একখানে।   সহশিক্ষা কার্যক্রম  সহশিক্ষা কার্যক্রম কে সমুন্নত রাখতে এখানে রয়েছে   ইংরেজি ভাষা ক্লাব  বিজ্ঞান ক্লাব  কম্পিউটার ক্লাব  এছাড়াও প্রতিবছর শিক্ষা সফর, ক্রীড়া প্রতিযোগিতা,সাতার প্রতিযোগিতা,সাংস্কৃতিক অনুষ্ঠান ও কৃতি শিক্ষার্থীদের সংবর্ধনা অনুষ্ঠান  ইত্যাদি অনুষ্ঠিত হয়।   কৃতিত্ব   ২০১৩ সালে জেএসসিতে উপজেলা পর্যায়ে ১ম স্থান ও যশোর শিক্ষা বোর্ড এ ৮ম স্থান অর্জন  ২০১৪ সালে জেএসসিতে যশোর শিক্ষা বোর্ড এ ৭ম স্থান অর্জন  বিগত সালে জেএসসি ও এসএসসি পরীক্ষায় শতভাগ পাশের হার ও উপজেলা পর্যায়ে ১ম স্থান অর্জন   তথ্যসূত্র   বিষয়শ্রেণী:যশোর জেলার বিদ্যালয় বিষয়শ্রেণী:যশোর জেলার মহাবিদ্যালয় বিষয়শ্রেণী:২০১২-এ বাংলাদেশে প্রতিষ্ঠিত বিষয়শ্রেণী:২০১২-এ প্রতিষ্ঠিত শিক্ষাপ্রতিষ্ঠান
মহারাজ গোবিন্দমাণিক্য সপ্তদশ শতাব্দীর শেষভাগে ভারতে ত্রিপুরার রাজা ছিলেন। ইনি ছিলেন রাজা কল্যাণমাণিক্যের পুত্র; ভাই নক্ষত্ররায় সিংহাসনলোভী হওয়ায় তাঁকে সিংহাসন ছেড়ে দেন। এই রাজার সময়ে ত্রিপুরা মুঘল সাম্রাজ্যের করদ রাজ্যে পরিণত হয়, কর ছিল বছরে পাঁচটা হাতি। একমাত্র এই কর ছাড়া ত্রিপুরার স্বাধীনতা তখন ক্ষুণ্ণ হয় নি। Rajmala and the Historical Writings in Tripura, জে. বি. ভট্টাচার্য, ২০১৩ দীনেশচন্দ্র সরকার এর মতে, বঙ্গাব্দ ত্রিপুরায় চালু করেন রাজা গোবিন্দমাণিক্য; সেটিকে তিন বছর পিছিয়ে ত্রিপুরাব্দের সূচনা করেন তাঁর ভাই ছত্রমাণিক্য। এর আগে ত্রিপুরায় শকাব্দ ব্যবহৃত হত। Some Epigraphical Records of the Medieval Period from Eastern India, দীনেশচন্দ্র সরকার, ১৯৭৯, পৃঃ৯৩ গোবিন্দমাণিক্যকে কেন্দ্র করে রবীন্দ্রনাথ ঠাকুর 'রাজর্ষি' ও 'বিসর্জন' লেখেন।  তথ্যসূত্র  বিষয়শ্রেণী:মাণিক্য রাজবংশ বিষয়শ্রেণী:ত্রিপুরার ইতিহাস
চাওফা চ্যু-হেন-ফা  ১৪৮৮ সাল থেকে ১৪৯৩ সাল পর্যন্ত আহোম রাজ্য শাসন করা স্বর্গদেউ। তার রাজত্বকালে আহোম রাজ্যের পরিসীমা বেড়েছিল এবং সেইজন্য নাগা এবং কাছাড়ি রাজ্যর সাথে সংঘাত হয়েছিল। নাগাদের বিরুদ্ধে তার সামরিক অভিযান সফল হলেও কাছাড়িদের সাথে তার পরাজয় হয়েছিল। টাইরুংয়ান ফৈদর একজন আহোমের হাতে তার মৃত্যু হয়।  সিংহারোহণ চুহেনফা আহোম রাজা চুচেনফার পুত্র। ৪৯ বছর শাসন করে চুচেনফার মৃত্যু হওয়াতে ১৪৮৮ সালে চুচেনফা শিঙরি ঘরে ওঠেন।  রাজত্বকাল নাগাদের সাথে সংঘাত চুহেনফার বাবা চুচেনফার সময়ে পরাস্ত হওয়া টাংসু নগারা পুনরায় আহোম রাজার বিরুদ্ধে যুদ্ধে নামে। তারা ব্রহ্মপুত্র উপত্যকার গ্রামগুলি আক্রমণ করে সাধারণ মানুষকে বন্দী করে নিয়ে গিয়েছিল। এর প্রতিকারের জন্য চুহেনফা তাওকাংবাংরেক বুরগোহাঁইর অধীনে একদল সৈন্য পাঠিয়ে দেন। টাংসু নাগা তাঁদের পরাস্ত করে বরগোহাঁইর মাথা কেটে নিয়ে যায়। চুহেনফা ততালিকে একদল নতুন সৈন্য তৈর করে নংরাং বরগোহাঁইকে নাগার বিরুদ্ধে পাঠান। তুমুল যুদ্ধের পরে বরগোহাঁ নাগাদের পরাস্ত করেন এবং তারা আহোমদের অধীন হতে মেনে হয়। বরগোহাঁবিজয়ের চিহ্ন হিসাবে কয়েকজন নাগাকে বন্দী করে এনে চুহেনফার অনুমতিক্রমে তাঁদের আহোম রাজ্যের বিভিন্ন স্থানে থাকতে দেন।  কাছাড়ির সাথে যুদ্ধ চুহেনফা ব্রহ্মপুত্রর নিম্নে রাজ্য বিস্তার করতে চেয়েছিলেন। সেই সময় উজনি আসামের বড় অংশ অধিকার করে থাকা কাছাড়িরা তাঁদের অঞ্চল অধিকারে বাধা দেয়। চুহেনফা বল প্রয়োগ করার সিদ্ধান্ত নিয়ে আহোম প্রধান চেলাওচেং নেওগকে কাছাড়ি অঞ্চলের মধ্যে টংসুতে একটি দুর্গ তৈরিতে নির্দেশ দেন। কাছাড়িদের থেকে কোনো বাধা না পাওয়ায় এই কাজ সমাধা হয়। এখানে উৎসাহ পেয়ে তিনি খুংলুং বুঢ়াগোহাঁইর অধীনে একদল সৈন্য কাছাড়ি রাজ্যের আরো মধ্যে পাঠান। কাছাড়িরা এই সৈন্যদলকে পরাস্ত করে। আহোম সেনাপতি জিয়েউমুং নেওগ এবং ১৫০ জন সৈন্য যুদ্ধে পড়ে। কাছাড়িরা আহোমদের দিখৌ নদীর পার পর্যন্ত তাড়িয়ে নিয়ে যায়। খুংলুং বুঢ়াগোহাঁ দিখৌ নদী সাঁতরে পার হয়ে প্রাণ রক্ষা করেন। মন্ত্রীদের সাথে আলোচনা করে চুহেনফা কাছাড়ি রাজার সাথে মিত্রতার জন্য রাজি হন। তিনি কাছাড়ি রাজা ও একজন রাজকুমারীর সাথে যৌতুক হিসাবে দুটি হাতি এবং বারজন দাসী পাঠান। কোনো কোনো সূত্রের মতে যুদ্ধের ফলাফল অনির্দিষ্ট ছিল এবং শান্তি স্থাপনের পরে কাছাড়িরা আহোমদের কিছু অঞ্চল ছেড়ে দিয়েছিলেন।  হত্যা তাইরুংবন ফৈদের লন্তরুবন নামের একজন লোক রাজার ভাণ্ডার থেকে শস্য চুরি করে ধরা পড়েছিল। সঙ্গীদের সাথে তাঁকে এই কাজের জন্য শাস্তি দেওয়া হয়। লন্তরুবন এবং সঙ্গীরা রাজার উপরে পোটক তুলতে ইচ্ছা করেন। ১৪৯৩ সালে তারা রাজার মহলে মেরামতির কাজে নিয়োগ ছিলেন। কাজে আসায় লন্তরুবন বাঁশের মধ্যে একটি যাঠী লুকিয়ে আনেন। কাজের অগ্রগতি দেখতে চুহেনফা আসায় লন্তরুবন যাঠী দিয়ে তার প্রাণ নাশ করেন।(অন্য সূত্রের মতে রাজাকে জোঙা বাঁশে হত্যা করা হয়েছিল।) কোনো কোনো তথ্য অনুসারে খুংলুং বুঢ়াগোহাঁ এই কাজ করিয়েছিলেন।  টীকা  তথ্যসূত্র         বিষয়শ্রেণী:আহোম রাজবংশ বিষয়শ্রেণী:আহোম রাজা বিষয়শ্রেণী:আহোম রাজ্য বিষয়শ্রেণী:১৫শ শতাব্দীতে জন্ম বিষয়শ্রেণী:১৪৯০-এর দশকে মৃত্যু
শোনালী নাগরানী (; জন্ম: ২০শে ডিসেম্বর ১৯৮৩) হলেন একজন টেলিভিশন উপস্থাপক, যিনি ইন্ডিয়ান প্রিমিয়ার লিগে উপস্থাপনার দায়িত্ব পালন করে অধিক পরিচিতি লাভ করেছেন। ইন্ডিয়ান প্রিমিয়ার লিগের পাশাপাশি তিনি হিন্দি ভাষার চলচ্চিত্রেও অভিনয় করেছেন। তিনি ২০০৩ সালে ফেমিনা মিস ইন্ডিয়া নামক সুন্দরী প্রতিযোগিতায় অংশগ্রহণ করেছিলেন এবং সেখানে ফেমিনা মিস ইন্ডিয়া ইন্টারন্যাশনালের খেতাব অর্জন করেছিলেন, যার ফলে তিনি মিস ইন্টারন্যাশনাল ২০০৩ প্রতিযোগিতায় অংশগ্রহণ করার যোগ্যতা অর্জন করেছিলেন; সেখানে তিনি ১ম রানার-আপ হয়েছিলেন। একজন মডেল হিসাবে উপস্থিতির পাশাপাশি, নাগরানী আইপিএল-এ উপস্থাপনা করেছেন এবং টানা চার বছর উক্ত অনুষ্ঠানের সাথে সংযুক্ত ছিলেন। দ্য টাইমস অব ইন্ডিয়া তাঁকে ২০১১ এবং ২০১২ সালে ভারতের "৫০ জন সবচেয়ে আকাঙ্ক্ষিত নারী"-এর একজন হিসাবে ভোট দিয়েছিল। ২০১১ সালে কালারস টিভিতে প্রচারিত জনপ্রিয় রিয়ালিটি টেলিভিশন অনুষ্ঠান বিগ বসের ৫ম আসরে একজন প্রতিযোগী হিসেবে অংশগ্রহণ করেছিলেন; যেখানে তিনি ৮ম স্থান অধিকার করেছিলেন।   প্রারম্ভিক জীবন  শোনালী নাগরানী ১৯৮৩ সালের ২০শে ডিসেম্বর তারিখে ভারতের দিল্লির একটি সিন্ধি পরিবারে জন্মগ্রহণ করেছিলেন। তিনি বাগডোগরার বেনডুবির গুড শেফার্ড ইংলিশ স্কুল এবং নতুন দিল্লির ধৌলা কুয়ান শহরের আর্মি পাবলিক স্কুলে পড়াশোনা করেছেন। ২০০৩ সালে তিনি নতুন দিল্লির লেডি শ্রী রাম কলেজ থেকে স্নাতক সম্পন্ন করেছিলেন। নাগরানীর পরিবারও সামরিক পরিবেশের সাথে সম্পর্কিত; কারণ তাঁর বাবা একজন অবসরপ্রাপ্ত ভারতীয় নৌ কর্মকর্তা ছিলেন। ২০১৩ সালে, তিনি কেরালায় তাঁর প্রেমিক শিরাজ ভট্টাচার্যের সাথে বিবাহ বন্ধনে আবদ্ধ হয়েছেন।   পেশা  শোনালী নাগরানী ফেমিনা মিস ইন্ডিয়া ইন্টারন্যাশনাল ২০০৩-এর মুকুট অর্জন করার পর একই বছরে তিনি মিস ইন্টারন্যাশনালে ভারতের প্রতিনিধি হিসাবে নির্বাচিত হয়েছিলেন। যার ফলস্বরূপ তিনি জাপানের টোকিওতে আয়োজিত মিস ইন্টারন্যাশনাল ২০০৩-এ অংশগ্রহণ করেন এবং সেখানে প্রথম রানার-আপ হন।Valencia-born Gormandizer Azure wins Venezuela's 4th Miss International beauty title. headline.com. 8 October 2003 পরবর্তীকালে ২০০৩ সালে তাঁকে ভারতে এক আনুষ্ঠানিক সংবর্ধনা অনুষ্ঠানে প্রিন্স অফ ওয়েলসের সাথে দেখা করার সুযোগ করে দেওয়া হয়েছিল। সেই থেকে, তিনি একজন সক্রিয় মডেল হিসেবে কাজ করছেন এবং অসংখ্য মডেলিং প্রতিষ্ঠানের অনুষ্ঠানে উপস্থিত হয়েছেন। ২০১১ এবং ২০১২ সালে দ্য টাইমস অব ইন্ডিয়া তাঁকে "৫০ জন সবচেয়ে আকাঙ্ক্ষিত নারী"-এর একজন হিসেবে ঘোষণা করেছিল।  নাগরানী হিন্দি ভাষার চলচ্চিত্রে প্রধানত পার্শ্ব চরিত্রে অভিনয় করেছেন। ২০০৫ সালে মুক্তিপ্রাপ্ত চলচ্চিত্র জহর, ইমরান হাশমির সাথে বলিউডে তাঁর প্রথম চলচ্চিত্র হওয়ার কথা ছিল, কিন্তু প্রোডাকশনের পূর্বের কিছু কাজ বিলম্বের মুখোমুখি হওয়ার পরে তাঁকে এই চলচ্চিত্র থেকে সরিয়ে নেওয়া হয়েছিল। তারপর থেকে তিনি কোনও বড় চরিত্রে অভিনয় করতে পারেননি।Shonali acts funny – Entertainment – DNA. Indianian.com (2007-05-15). Retrieved on 2011-11-28. তবে তিনি দিল বোলে হাড়িপ্পা এবং রব নে বনা দি জোড়ি এই দুটি চলচ্চিত্রে দুটি বিশেষ চরিত্রে অভিনয় করেছেন।   তথ্যসূত্র    বহিঃসংযোগ     বিষয়শ্রেণী:বিগ বসের (হিন্দি টিভি ধারাবাহিক) প্রতিযোগী বিষয়শ্রেণী:দিল্লির নারী মডেল বিষয়শ্রেণী:২১শ শতাব্দীর ভারতীয় অভিনেত্রী বিষয়শ্রেণী:হিন্দি চলচ্চিত্র অভিনেত্রী বিষয়শ্রেণী:ভারতীয় সুন্দরী প্রতিযোগিতা বিজয়ী বিষয়শ্রেণী:১৯৮১-এ জন্ম বিষয়শ্রেণী:জীবিত ব্যক্তি বিষয়শ্রেণী:দিল্লির অভিনেত্রী বিষয়শ্রেণী:ফিয়ার ফ্যাক্টর: খতরোঁ কে খিলাড়ির প্রতিযোগী বিষয়শ্রেণী:মিস ইন্টারন্যাশনাল ২০০৩-এর প্রতিনিধি
রেখা পুনেকার একজন প্রাক্তন টেস্ট ও ওয়ানডে আন্তর্জাতিক ক্রিকেটার যিনি ভারতের প্রতিনিধিত্ব করেছিলেন। তিনি ডানহাতি ব্যাটসম্যান এবং দুটি টেস্ট এবং একটি ওয়ানডে খেলেছেন।    তথ্যসূত্র   বিষয়শ্রেণী:জন্মের বছর অনুপস্থিত (জীবিত ব্যক্তি) বিষয়শ্রেণী:রেলওয়েজের নারী ক্রিকেটার বিষয়শ্রেণী:মারাঠি ব্যক্তি বিষয়শ্রেণী:ভারতের নারী টেস্ট ক্রিকেটার বিষয়শ্রেণী:ভারতের নারী একদিনের আন্তর্জাতিক ক্রিকেটার বিষয়শ্রেণী:ভারতীয় নারী ক্রিকেটার বিষয়শ্রেণী:মহারাষ্ট্রের ব্যক্তি বিষয়শ্রেণী:জীবিত ব্যক্তি বিষয়শ্রেণী:মহারাষ্ট্র থেকে আগত ক্রিকেটার বিষয়শ্রেণী:মারাঠি ক্রীড়াবিদ
টাইমস স্কয়ার (; ) নিউ ইয়র্ক শহরের মিডটাউন ম্যানহাটনে অবস্থিত একটি সড়ক চত্বর। এটি শহরের অন্যতম প্রধান বাণিজ্যিক এলাকা, দর্শনীয় স্থান ও বিনোদন কেন্দ্র। এটি ব্রডওয়ে, সেভেনথ অ্যাভিনিউ ও ফর্টি-সেকেন্ড স্ট্রিটের সংযোগস্থলে অবস্থিত।  টাইমস স্কয়ার একাধিক রংবেরঙের ডিজিটাল বিলবোর্ড ও বিজ্ঞাপন দ্বারা উজ্জ্বলিত হয়ে থাকে। বিশ্বের ব্যস্ততম পথচারী এলাকার মধ্যে অন্যতম টাইমস স্কয়ার বিশ্বের বিনোদন শিল্পের একটি প্রধান কেন্দ্র। টাইমস স্কয়ার বিশ্বের সবচেয়ে বেশি দর্শন করা দর্শনীয় স্থানের মধ্যে অন্যতম। আনুমানিক ৫ কোটি ভ্রমণকারী টাইমস স্কয়ারে ভ্রমণ করেছে। দিনে প্রায় ৩,৩০,০০০ জন টাইমস স্কয়ার পারাপার করে, যার অনেকেই পর্যটক, আর ব্যস্ততম দিনে ৪,৬০,০০০ জনের অধিক পথচারী টাইমস স্কয়ার পারাপার করে।  টাইমস স্কয়ার আগে লংএকর স্কয়ার () নামে পরিচিত ছিল। ১৯০৪ সালে দ্য নিউ ইয়র্ক টাইমস তার সদরদপ্তর সদ্যনির্মিত টাইমস বিল্ডিঙে স্থানান্তরিত করেছিল, যা বর্তমানে ওয়ান টাইমস স্কয়ার নামে পরিচিত। ভবনটির নাম থেকেই চত্বরটি "টাইমস স্কয়ার" নামে পরিচিত।Times Square History, NYC Tourist. Accessed February 26, 2017. "Times Square is a major commercial intersection in central Manhattan at the junction of Broadway and Seventh Avenue. It acquired its name in 1904 when Albert Ochs, publisher of The New York Times, moved the newspaper's headquarters to a new skyscraper on what was then known as Longacre Square."   অবস্থান  টাইম্‌স স্কয়ারের অবস্থান ম্যানহাটানের মধ্যবর্তী অংশের পশ্চিম দিকে। এর সীমানা হলো পূর্বে ৬ষ্ঠ অ্যাভিনিউ, পশ্চিমে ৮ম অ্যাভিনিউ, উত্তরে হলো পশ্চিম ৫৩তম স্ট্রিট, এবং দক্ষিণে হলো পশ্চিম ৪০তম স্ট্রিট।   বহিঃসংযোগ    The Times Square Alliance  Times Square 360 Panorama   Times Square Arts Center   বিষয়শ্রেণী:নিউ ইয়র্ক (অঙ্গরাজ্য) বিষয়শ্রেণী:টাইমস স্কয়ার বিষয়শ্রেণী:নিউ ইয়র্ক শহরের সংস্কৃতি
থাম্ব|ডান|300px|বিভিন্ন কম্পাঙ্কের সাইন তরঙ্গ। নিচের দিকের তরঙ্গগুলোর কম্পাঙ্ক উপরের দিকের তরঙ্গগুলোর কম্পাঙ্কের চেয়ে বেশি। আনুভূমিক অক্ষ সময় নির্দেশ করছে।  কম্পাঙ্ক হলো একক সময়ে কোনো পুনরাবৃত্তিমূলক ঘটনা ঘটবার সংখ্যা। অর্থাৎ একটি ঘটনা যদি বার বার ঘটতে থাকে, তবে একক সময়ে ঐ ঘটনাটি যতবার ঘটবে তা হলো ঐ ঘটনার কম্পাঙ্ক।   সংজ্ঞা ও একক  কোন পর্যাবৃত্ত গতি (Periodic Motion), যেমন ঘূর্ণন, স্পন্দন বা তরঙ্গ ইত্যাদির ক্ষেত্রে, কম্পাঙ্ক হলো এক সেকেন্ডে সম্পন্ন পূর্ণ স্পন্দনের সংখ্যা।প্রতি সেকেন্ডে বস্তর কম্পন সংখ্যাই ঐ বস্তুর ঐ সময়কার কম্পাঙ্ক। পদার্থবিজ্ঞান এবং প্রকৌশলের বিষয়গুলিতে, যেমন আলোকবিজ্ঞান, বেতার বা শব্দ বিজ্ঞানে,কম্পাঙ্ককে ইংরেজি অক্ষর f বা গ্রিক অক্ষর ν (nu–উচ্চারণ নিউ) দিয়ে প্রকাশ করা হয়।  এসআই এককে কম্পাঙ্কের একক হলো হার্জ, প্রখ্যাত জার্মান পদার্থবিজ্ঞানী হাইনরিখ হার্জের নামানুসারে। এই একককে প্রথমদিকে পূর্ণস্পন্দন প্রতি সেকেন্ড বলা হতো। যেহেতু স্পন্দনকে শুধুমাত্র সংখ্যা দিয়ে প্রকাশ করা হয়, তাই কম্পাঙ্কের একক অনেক সময় : বা সময়−১ দিয়ে লেখা হয়জাতীয় শিক্ষাক্রম ও পাঠ্যপুস্তক বোর্ড কর্তৃক প্রকাশিত নবম ও দশম শ্রেণির মাধ্যমিক পদার্থবিজ্ঞান বই, পরিমার্জিত সংস্করণ: ডিসেম্বর ২০০৮, পৃষ্ঠা নং ১০৬। তরঙ্গের বেলায় তরঙ্গ দ্রুতিকে তরঙ্গ দৈর্ঘ্য দিয়ে ভাগ করে তরঙ্গের কম্পাঙ্ক পাওয়া যায়। হৃৎস্পন্দন এবং সাংগীতিক তাল মাপা হয় বিপিএম (BPM-বিটস পার মিনিট) বা প্রতি সেকেন্ডে বিট সংখ্যা দিয়ে। ঘূর্ণনের বেলায় আবার কম্পাঙ্ক মাপা হয় আরপিএম (rpm-রেভোলিউশন পার মিনিট) বা প্রতি সেকেন্ডে ঘূর্ণন সংখ্যা দিয়ে। বিপিএম এবং আরপিএমকে ৬০ দ্বারা ভাগ করলে হার্জে পরিণত হয়। সুতরাং, ৬০ আরপিএম = ১ হার্জ।   পর্যায়কাল ও কম্পাঙ্ক  পর্যায়কাল বা দোলনকালকে T দ্বারা প্রকাশ করা হয়, এবং এটি হচ্ছে কম্পাঙ্কের (f) ব্যস্তানুপাতিক:  পর্যায়কালের এসআই একক হচ্ছে সেকেন্ড।  বোঝার সুবিধার্থে দীর্ঘ ও ধীরগতির তরঙ্গগুলোকে, যেমন সামুদ্রিক তরঙ্গকে, কম্পাঙ্কের বদলে পর্যায়কাল দ্বারা প্রকাশ করা হয়। অন্যপক্ষে ক্ষুদ্র ও দ্রুতগামী তরঙ্গগুলোকে, যেমন বেতার তরঙ্গ বা শব্দ তরঙ্গকে, হার্জ বা কম্পাঙ্কে প্রকাশ করা হয়। এদের পারস্পরিক সম্পর্ক নিচের ছক থেকে বের করা যায়:  কম্পাঙ্ক ১ মিলিহার্জ(mHz) (১০−৩) ১ হার্জ (Hz) (১০০) ১ কিলোহার্জ (kHz) (১০৩)  ১ মেগাহার্জ (MHz) (১০৬) ১ গিগাহার্জ (GHz) (১০৯)  ১ টেরাহার্জ (THz) (১০১২) পর্যায়কাল (সময়) ১ কিলো সেকেন্ড (ks) (১০৩) ১ সেকেন্ড (s) (১০০) ১ মিলি সেকেন্ড (ms) (১০−৩)  ১ মাইক্রো সেকেন্ড (µs) (১০−৬) ১ ন্যানো সেকেন্ড (ns) (১০−৯)  ১ পিকো সেকেন্ড (ps) (১০−১২)   তরঙ্গবেগ, তরঙ্গদৈর্ঘ্য ও কম্পাঙ্ক  কম্পাঙ্ক (f), তরঙ্গবেগ (v) ও তরঙ্গদৈর্ঘ্যের (λ) মধ্যকার সম্পর্ক হচ্ছে-  v=fλ  ⇒ f=v/λ  কাজেই কম্পাঙ্ক, তরঙ্গবেগ ও তরঙ্গদৈর্ঘ্যের ভাগফলের সমান এবং তরঙ্গদৈর্ঘ্যের ব্যাস্তানুপাতিক।   তথ্যসূত্র       বহিঃসংযোগ    National Research Council of Canada: Femtosecond comb; The measurement of optical frequencies  Conversion: frequency to wavelength and back   Conversion: period, cycle duration, periodic time to frequency  Keyboard frequencies = naming of notes - The English and American system versus the German system  Teaching resource for 14-16yrs on sound including frequency   A simple tutorial on how to build a frequency meter  Frequency - diracdelta.co.uk - javascript calculation.  বিষয়শ্রেণী:পদার্থবিজ্ঞান
কিশোরীমোহন বাগচী (জন্ম: ১২৭৩ বঙ্গাব্দ - মৃত্যু: ১৩৩০ বঙ্গাব্দ) (ইংরেজি: Kishorimohan Bagchi) একজন বাঙালি শিল্পদ্যোগী এবং ব্যবসায়ী।সংসদ বাঙালি চরিতাভিধান - প্রথম খণ্ড - সাহিত্য সংসদ  তিনি ছিলেন প্রসিদ্ধ পি. এম. বাগচী অ্যান্ড কোম্পানির প্রতিষ্ঠাতা।  তার জন্ম হয়েছিল একটি দরিদ্র পরিবারে। তার পিতার নাম নাম প্যারিমোহন বাগচী।  কিশোরী মোহন বাগচী বিদ্যালয়ের পড়াশোনা শেষ করে নতুন ব্যবসার উপায় উদ্ভাবনে আত্মনিয়োগ করেন। তিনি বিদেশী লেখার কালির রমরমা দেখে স্বদেশী কালি উদ্ভাবনের জন্য দৃঢ়প্রতিজ্ঞ হন এবং বিদেশী কালির মত কিন্তু দামে সস্তা কালি আবিষ্কারে সমর্থ হন। প্রতিষ্ঠিত কালির ব্যবসায়ীদের সাথে প্রতিযোগিতায় তাকে অনেক বাধাবিঘ্নের সম্মুখীন হতে হয়েছিল। তবে ধীরে ধীরে তিনি সরকার, রেলওয়ে এবং বিভিন্ন স্বায়ত্বশাসনাধীন প্রতিষ্ঠানগুলিতে তিনি কালি সরবরাহ করতে সমর্থ হন। কালির ব্যবসায়ে প্রভৃত অর্থ লাভ করার পর তিনি নিজের ব্যবসা আরো প্রসারিত করেন এবং শীলমোহর, রবারস্ট্যাম্প, পঞ্জিকা, পুষ্পসার প্রভৃতির ব্যবসা আরম্ভ করে এবং পঞ্জিকা প্রকাশনা করে উন্নতি লাভ করেন।  কিশোরী মোহন খুব পিতৃভক্ত ছিলেন এবং পিতার স্মরণে তিনি নিজের ব্যবসা প্রতিষ্ঠানের নাম পি.এম.বাগচী কম্পানি রাখেন।  ১৩৩০ বঙ্গাব্দে ৫৭ বছর বয়সে কিশোরী মোহন বাগচীর মৃত্যু হয়।   তথ্যসূত্র   বিষয়শ্রেণী:বাঙালি ব্যবসায়ী বিষয়শ্রেণী:বাঙালি শিল্পদ্যোগী
ডান|থাম্ব|ভক্তিবেদান্ত মনোর মন্দির  ভক্তিবেদান্ত মনোর হলো একটি গৌড়ীয় বৈষ্ণব মন্দির যা ইংল্যান্ডের হার্টফোর্ডশায়ার গ্রামাঞ্চলে, ওয়াটফোর্ডের কাছে লেচমোর হিথ গ্রামে অবস্থিত । ম্যানর মালিকানাধীন এবং আন্তর্জাতিক কৃষ্ণ ভাবনামৃত সংঘ (ইসকন) দ্বারা পরিচালিত। এটি ইউনাইটেড কিংডমে ইসকনের বৃহত্তম সম্পত্তি এবং ইউরোপের সবচেয়ে পরিদর্শন করা রাধা কৃষ্ণ মন্দিরগুলির মধ্যে একটি। বাড়িটি ইংল্যান্ডের জাতীয় ঐতিহ্যের তালিকায় গ্রেড II তালিকাভুক্ত ।   প্রাক্তন ইতিহাস    12 শতক: ওয়েস্টমিনস্টারের অ্যাবি থমাস পিকটকে অ্যাল্ডেনহামে জমি প্রদান করে ।  13 শতক: আশেপাশের জমি লর্ড পিকটের মালিকানাধীন ছিল, এবং সেই কারণে জায়গাটির নামকরণ করা হয়েছিল পিকোটের ম্যানর ।"Bhaktivedanta Manor", History.UK.com (archived version retrieved 16 September 2014).  1884: একটি উপহাস - টিউডর প্রাসাদ সাইটটিতে নির্মিত হয়েছিল, একটি অনেক পুরানো বাস্তব টিউডর ভবন প্রতিস্থাপন করে।  1920: নামটি পিগগটস ম্যানরে পরিবর্তিত হয়েছিল।  1957 থেকে 1972: পিগগটস ম্যানর একটি নার্সদের প্রশিক্ষণ কলেজ ছিল, যা সেন্ট বার্থলোমিউ'স হাসপাতাল  দ্বারা প্রাথমিক প্রশিক্ষণ স্কুল হিসাবে পরিচালিত হয়েছিল।   ইসকনের মালিকানা    মন্দির বাঁচানোর অভিযান    মন্দিরের ভিতর  ভক্তিবেদান্ত মনোরের সমস্ত ক্রিয়াকলাপ মন্দিরের কক্ষের চারপাশে খোদাই করা কাঠ এবং গিল্টের বেদী সহ তিনটি গম্বুজযুক্ত মন্দির রয়েছে। প্রথমে রাধা এবং কৃষ্ণের দেবতা রূপ রয়েছে , যার নাম "রাধা গোকুলানন্দ"। দ্বিতীয় ঘরে গৌর - নিতাই এবং তৃতীয় সীতা, রাম , তাঁর ভাই লক্ষ্মণ এবং হনুমান । বাকি সম্পত্তির মধ্যে রয়েছে একটি দোকান যা স্যুভেনির এবং ভক্তিমূলক সামগ্রী বিক্রি করে, একটি বেকারি, একটি খামার, কর্মরত বলদ, কলেজ সুবিধা, আশ্রম , একটি প্রাথমিক বিদ্যালয় এবং একটি ছোট থিয়েটার। পরবর্তীটি ভক্তি চিত্রিত নাটকীয় শিল্পের অভিনয়ের জন্য ব্যবহৃত হয় যোগ এবং কৃষ্ণ সম্পর্কে গল্প ।  সঙ্গীতশিল্পী জাহ্নবী হ্যারিসন (জর্জের সাথে কোন সম্পর্ক নেই) মন্দিরে বেড়ে উঠেছেন এবং ভক্তিবেদান্ত কলেজে কীর্তন  শেখান।   তথ্যসূত্র    বহিঃসংযোগ      বিষয়শ্রেণী:ইংল্যান্ডে হিন্দুধর্ম বিষয়শ্রেণী:ইংল্যান্ডের হিন্দু মন্দির বিষয়শ্রেণী:আন্তর্জাতিক কৃষ্ণভাবনামৃত সংঘের মন্দির বিষয়শ্রেণী:বৈষ্ণব সম্প্রদায়
Template: ([ edit] talk [ links] [ history]) on MetaUsage This  shows links for a template also available on Meta. It's used for templates often copied from Meta to other sister projects, or vice versa.  In general is a means of checking interwiki on the key parameters that may be affected by a change in the template page where used (i.e. '{PAGENMAME}' is default), or which is specified by the first argument, if given one.
কমনওয়েলথ অ্যাসোসিয়েশন অফ আর্কিটেক্টস ( সিএএ ) হল কমনওয়েলথ দেশগুলিতে স্থপতিদের প্রতিনিধিত্বকারী জাতীয় এবং আঞ্চলিক প্রতিষ্ঠানগুলির জন্য ১৯৬৫ সালে গঠিত হওয়া একটি সংস্থা। যেমন, কমনওয়েলথ পরিবারের অধীনে, অ্যাসোসিয়েশন স্থাপত্যের কোর্সগুলিকে বৈধতা দেয় এবং নির্দিষ্ট মানদণ্ডের বিপরীতে কোর্সের উপাদানগুলি মূল্যায়ন করার জন্য শিক্ষা প্রতিষ্ঠানে আন্তর্জাতিক বোর্ডগুলিকে আহ্বান করে। এর বর্তমান সদস্য তালিকা ৩৪ টি দেশ রয়েছে। ১৯৬৫ থেকে ১৯৬৯ সাল পর্যন্ত স্যার রবার্ট ম্যাথিউ সিবিই প্রথম সভাপতি হিসেবে দায়িত্ব পালন করেন  সংগঠনটির বর্তমান সভাপতি ভিন্স ক্যাসার।   সিএএ হল যুক্তরাজ্যের একটি নিবন্ধিত দাতব্য সংস্থা। "The CAA elects" , The Architect (Sri Lanka Institute of Architects), April 2013. Retrieved 20 March 2017.  ২০১২ সালে যুক্তরাজ্যের রয়্যাল ইনস্টিটিউট অফ ব্রিটিশ আর্কিটেক্টস (রিবা) কমনওয়েলথ আর্কিটেকচার স্কুলগুলির সিএএ স্বীকৃতি দেওয়া বন্ধ করে দেয় (অনেক দশক পরে), যখন সিএএ তার স্বীকৃতি প্যানেলে 'উল্লেখযোগ্য' রিবা প্রতিনিধিত্ব দিতে অস্বীকার করে স্কুলগুলি প্রথম হাতে পরিদর্শন করার জন্য। সেই সময়ে সিএএ ৪১টি কলেজকে বৈধ করেছিল, যদিও তাদের মধ্যে মাত্র ১৫টি আগে থেকেই পরিদর্শন করা ছিল। Merlin Fulcher (24 October 2012) "RIBA stops recognising Commonwealth Association of Architects schools" , Architects' Journal. Retrieved 20 March 2017.  কমনওয়েলথ স্থপতি অ্যাসোসিয়েশন-এর একটি পাঁচ দিনের আন্তর্জাতিক স্থাপত্য প্রদর্শনী বাত্তারামুল্লা, কলম্বো, শ্রীলঙ্কার নভেম্বর ২০১৩ সালে অনুষ্ঠিত হয়েছিল। এটি কমনওয়েলথ সরকার প্রধানদের বৈঠকের একই সময়ে চলে। "Council meeting of Commonwealth Association of Architects on Thursday" , Daily FT (Sri Lanka), 13 November 2013. Retrieved 20 March 2017.  ২০১৫ সালের জুন মাসে সংগঠনটি তার ৫০ তম বার্ষিক উদযাপনের জন্য লন্ডনে একটি দুই দিনের আন্তর্জাতিক শীর্ষ সম্মেলন করে। "Preparing for Commonwealth Association of Architects Golden Jubilee" , The Sunday Times (Sri Lanka), 1 March 2015. Retrieved 20 March 2017.   তথ্যসূত্র    বহিঃসংযোগ      Commonwealth Association of Architects  at the Commonwealth  Commonwealth Association of Architects at the Commonwealth of Nations  Association on pinterest  বিষয়শ্রেণী:১৯৬৫-এ প্রতিষ্ঠিত সংগঠন বিষয়শ্রেণী:কমনওয়েলথ পরিবার
থাম্ব|হিট সিঙ্ক সহ ৪জিবি ডিডিয়ার২ মেমোরি মডিউল  করসায়ার মেমোরি একটি কম্পিউটার পেরিফেরালস এবং হার্ডওয়্যার কোম্পানি। ক্যালিফোর্নিয়ার ফ্রেমন্টে এর সদর দপ্তর অবস্থিত। ১৯৯৪ সালে এটি প্রতিষ্ঠিত হয়। করসায়ার ডায়নামিক র‍্যাম মডিউল, ইউএসবি ফ্ল্যাশ ড্রাইভ, এটিএক্স পাওয়ার পাওয়ার সাপ্লাই, কম্পিউটার কেস, সিপিইউ এবং মেমোরি কুলিং, সলিড স্টেট ড্রাইভ, গেমিং অডিও, গেমিং পেরিফেরালস তৈরি এবং বিক্রয় করে।   তথ্যসূত্র    বহিঃসংযোগ   Official website  Corsair SEC Filings  বিষয়শ্রেণী:১৯৯৪-এ প্রতিষ্ঠিত কোম্পানি বিষয়শ্রেণী:কম্পিউটার পেরিফেরাল কোম্পানি বিষয়শ্রেণী:কম্পিউটার মেমোরি কোম্পানি বিষয়শ্রেণী:ন্যাসড্যাকে তালিকাভুক্ত কোম্পানি বিষয়শ্রেণী:১৯৯৪-এ প্রতিষ্ঠিত কম্পিউটার কোম্পানি বিষয়শ্রেণী:মার্কিন যুক্তরাষ্ট্রের কম্পিউটার কোম্পানি বিষয়শ্রেণী:সান ফ্রান্সিসকো উপসাগরীয় অঞ্চল ভিত্তিক প্রযুক্তি কোম্পানি বিষয়শ্রেণী:ভিডিও গেম হার্ডওয়্যার
সতীশ কে. অগ্নিহোত্রী (জন্ম: ১ জুলাই ১৯৫৬) সিকিম হাইকোর্টের প্রাক্তন প্রধান বিচারপতি। এর আগে তিনি চেন্নাই, তামিলনাড়ুর মাদ্রাজ হাইকোর্টের বিচারক এবং এর আগে বিলাসপুর ছত্তিশগড়ের ছত্তিশগড় হাইকোর্টের বিচারক হিসেবে দায়িত্ব পালন করেছেন।  তিনি ২৬ সেপ্টেম্বর ২০১৩-এ মাদ্রাজ হাইকোর্টের বিচারক হিসাবে ভারপ্রাপ্ত প্রধান বিচারপতি আর কে আগরওয়ালের দ্বারা শপথ গ্রহণ করেন। Swearing in ceremony ১৩ ফেব্রুয়ারি ২০১৪-এ, তিনি মাদ্রাজ হাইকোর্টের ভারপ্রাপ্ত প্রধান বিচারপতি হিসেবে দায়িত্ব গ্রহণ করেন। ২২ সেপ্টেম্বর ২০১৬-এ, বিচারপতি সুনীল কুমার সিনহার পর অগ্নিহোত্রী সিকিম হাইকোর্টের প্রধান বিচারপতি হিসেবে দায়িত্ব নেন।    তথ্যসূত্র   বিষয়শ্রেণী:১৯৫৬-এ জন্ম বিষয়শ্রেণী:জীবিত ব্যক্তি বিষয়শ্রেণী:মাদ্রাজ উচ্চ আদালতের প্রধান বিচারপতি বিষয়শ্রেণী:২০শ শতাব্দীর ভারতীয় বিচারক বিষয়শ্রেণী:২০শ শতাব্দীর ভারতীয় আইনজীবী
ওসমানীনগর থানা বাংলাদেশের সিলেট জেলার অন্তর্গত ওসমানীনগর উপজেলার একটি থানা।   প্রতিষ্ঠাকাল  ১৯৯৬ সালের ৫ জানুয়ারি বালাগঞ্জ থানার অধীনে প্রথম ওসমানীনগর থানা তথ্য কেন্দ্র চালু করা হয় এবং ২০০১ সালের ২৩ মার্চ ওসমানীনগর একটি সতন্ত্র থানা হিসেবে প্রতিষ্ঠা লাভ করে।   প্রশাসনিক এলাকাসমূহ  ওসমানীনগর উপজেলার ৮টি ইউনিয়নের প্রশাসনিক কার্যক্রম ওসমানীনগর থানার আওতাধীন।  ইউনিয়নসমূহ:  ১নং উমরপুর  ২নং সাদীপুর  ৩নং পশ্চিম পৈলনপুর  ৪নং বুরুঙ্গাবাজার  ৫নং গোয়ালাবাজার  ৬নং তাজপুর  ৭নং দয়ামীর  ৮নং উসমানপুর   আরও দেখুন   ওসমানীনগর উপজেলা  সিলেট জেলা   তথ্যসূত্র    বহিঃসংযোগ   বিষয়শ্রেণী:সিলেট জেলার থানা বিষয়শ্রেণী:ওসমানীনগর উপজেলা
ফরিদপুর-১৩ আসন ছিল বাংলাদেশের জাতীয় সংসদের নির্বাচনী এলাকার একটি। এটি ফরিদপুর জেলায় অবস্থিত জাতীয় সংসদের আসন ছিল।   সীমানা    ইতিহাস  ফরিদপুর-১৩ আসনটি ১৯৭৩ সালে অনুষ্ঠিত স্বাধীন বাংলাদেশের প্রথম সাধারণ নির্বাচনের সময় গঠিত হয়েছিল। ১৯৮৪ সালে আসনটি বিলুপ্ত হয়।   নির্বাচিত সাংসদ  নির্বাচনসদস্যদল১৯৭৩ইলিয়াস আহমেদ চৌধুরীবাংলাদেশ আওয়ামী লীগ১৯৭৯আলতাফ হোসেন চৌধুরীবাংলাদেশ জাতীয়তাবাদী দলআসন বিলুপ্ত   নির্বাচন    তথ্যসূত্র    বহিঃসংযোগ    সেফোস "গণপ্রজাতন্ত্রী বাংলাদেশ"  বিষয়শ্রেণী:ফরিদপুর জেলার জাতীয় সংসদীয় বিলুপ্ত আসন বিষয়শ্রেণী:১৯৭৩-এ বাংলাদেশে প্রতিষ্ঠিত বিষয়শ্রেণী:১৯৮৪-এ বিলুপ্ত